Procesul verbal al ședinței din data de 08.12.2015
Ședința a fost condusă de Manager General, Dr. Grasu Alis. 
În debutul ședinței s-au discutat probleme administrative ale microstațiilor. Toți șefii de microstații au fost rugați să facă necesarul pentru dulapuri de medicamente, astfel încât, în fiecare microstație medicamentele și materialele sanitare să fie depozitate corespunzător. Dr. Grasu Alis a insistat ca șefii de microstație să verifice dacă toate ambulanțele au centuri, atât în celula sanitară cât și în cabina șoferului, și dacă acestea funcționează.
Dr. Grasu Alis a anunțat șefii de microstații să ridice de la RUNOS situațiile cu indicatorii de performanță a personalului operativ. Pe baza acestora se va face evaluarea personalului.

În continuare s-a discutat despre pregătirea profesională, care este obligatorie, la nivelul fiecărei stații și substații.

De asemenea s-a discutat problema mașinilor aflate în service. Dr. Grasu Alis i-a rugat pe reprezentanții service-urilor să urgenteze cu repararea autosanitarelor.
Așa cum s-a convenit pentru ședințele săptămânale, au fost predate Directorului Medical de către fiecare microstație situațiile STEMI, resuscitări și intubări.

În finalul ședinței caietele de control de la microstații au fost analizate și semnate de managerul general.

